**Esteban Ocon** (s. 17. syyskuuta 1996 Évreux, Normandia, Ranska) on ranskalainen rata-autoilija.

Ocon on vuoden 2014 Euroopan Formula 3 mestaruussarjan ja vuoden 2015 GP3-sarjan mestari. Ocon on kuulunut Mercedeksen junioriohjelmaan. Kaudella 2017 ja 2018 hän kilpaili Formula 1 -sarjassa Force Indian kilpakuljettajana. Ocon oli Mercedeksen tehdastallin testikuljettaja kaudella 2019. Kaudella 2020 hän ajoi Renault’n kilpakuljettajana ja kaudesta 2021 alkaen hän on ajanut Alpinen F1-tallin kilpakuljettajana.

Ura
---

Esteban Ocon Euroopan F3 -sarjassa Hockenheimringillä vuonna 2014.
Ocon aloitti uransa karting-sarjoissa vuonna 2006. Vuonna 2011 hän voitti Ranskan KF3 -luokan mestaruuden. Vuonna 2012 hän siirtyi kilpailemaan Eurocup Formula Renault -sarjaan, jossa hän ajoi suomalaisessa Koiranen Motorsport -tallissa. Hän saavutti kauden aikana yhden kolmossijan sijoittuen sarjan 14:nneksi. Samana vuonna hän ajoi Formula Renault Alps -sarjassa sijoittuen sarjan seitsemänneksi. Vuonna 2013 Ocon jatkoi Eurocup -sarjassa voittaen kaksi kilpailua sijoittuen loppupisteissä kolmanneksi. Samana vuonna hän ajoi Formula Renault NEC -sarjassa voittaen yhden kilpailun.

Vuonna 2014 Ocon kilpaili Euroopan Formula 3 mestaruussarjassa saavuttaen yhdeksän voittoa, 15 paalupaikkaa ja seitsemän nopeinta kierrosta voittaen sarjan mestaruuden. Samana vuonna hän ajoi neljä kilpailua Formula Renault 3.5 -sarjassa saavuttaen kaksi pistettä.

Kaudella 2015 Ocon kilpaili GP3 -sarjassa ajaen ART Grand Prix -tallissa. Hän otti ainoan voittonsa sarjassa debyyttikilpailussaan Barcelonassa. Kauden aikana Ocon saavutti kolme paalupaikkaa ja ajoi tasaisia kilpailuja ollen 11 peräkkäisessä kilpailussa palkintokorokkeella, joista hän ajoi yhdeksässä toiseksi ja kahdessa kolmanneksi. Lopulta Ocon varmisti kauden päätöskilpailussa Abu Dhabissa sarjan mestaruuden kahdeksan pisteen erolla toiseksi sijoittuneeseen Luca Ghiottoon.

### DTM (2015–2016)

Toukokuussa 2015 Mercedes-Benz otti Oconin testi- ja varakuljettajakseen DTM -sarjaan. Kauden viimeisenä kilpailuviikonloppuna Hockenheimringillä Ocon ajoi perjantain harjoituksissa Mücke Motorsportin Daniel Juncadellan sairastuttua.

Kaudella 2016 Ocon kilpaili sarjassa Mercedeksen kuljettajana ART Grand Prix -tallissa. Kymmenen osakilpailun jälkeen hän jätti kauden kesken kilpaillakseen Formula 1 -sarjassa. Hänen paras sijoituksensa oli Zandvoortissa ajettu 9:s sija.

Formula 1 -ura
--------------

Ocon liittyi Lotuksen nuorten kuljettajien kehitysohjelmaan vuonna 2010. Voitettuaan F3-sarjan mestaruuden kaudella 2014 Ocon ajoi kaksipäiväisen testin Lotuksen E20 -autolla Valenciassa. Marraskuussa hän pääsi ajamaan Abu Dhabin GP:n vapaissa harjoituksissa toista Lotuksen autoa. Oconin yhteistyö tallin kanssa kuitenkin päättyi sen jälkeen.

Toukokuussa 2015 Barcelonassa ajetuissa testeissä Ocon ajoi Force Indian autoa Mercedes kytköstensä ansiosta. Kauden päätteeksi Mercedes otti Oconin talliinsa tarkemmin määrittelemättömäksi juniorikuljettajaksi.

Helmikuussa 2016 Ocon vahvistettiin F1-sarjaan palaavan Renault’n viralliseksi testi- ja varakuljettajaksi. Hänen sopimuksensa Mercedeksen kanssa pysyi kuitenkin voimassa, eli hän oli Renault’lla "lainassa". Ocon ajoi kauden alkupuolella neljissä vapaissa harjoituksissa toista Renault’n autoa.

### Manor (2016)

Ocon Malesian GP:ssä 2016.
Elokuussa 2016 Oconin ilmoitettiin siirtyvän Manorin kilpakuljettajaksi Rio Haryanton tilalle Belgian GP:stä lähtien. Hän valitsi pysyväksi auton numerokseen 31. Ocon ajoi F1-debyytissään 16:nneksi. Hän ei sijoittunut yhdeksässä kilpailussa kertaakaan pisteille. Parhaaksi sijoitukseksi jäi Brasiliassa ajettu 12:s sija.

### Force India (2017–2018)

Marraskuussa 2016 Force India ilmoitti Oconin siirtyvän heidän kilpakuljettajakseen monivuotisella sopimuksella kaudesta 2017 alkaen. Heti Australian GP:ssä hän sai uransa ensimmäiset pisteet tulemalla maalin sijalla 10. Myös Kiinassa ja Bahrainissa hän oli kymmenes. Monacossa hän jäi ensimmäistä kertaa pisteittä tällä kaudella ajamalla 12:nneksi. Yhdysvaltain GP:ssä Ocon rikkoi Max Chiltonin ennätyksen ajamalla maaliin 26 kerran peräkkäin uran ensimmäisestä kilpailusta laskien. Brasilian GP:ssä Ocon joutui keskeyttämään ensimmäistä kertaa urallaan kolaroituaan Romain Grosjeanin kanssa, mikä katkaisi hänen 27 peräkkäisen maaliinajetun kilpailun putken. Ocon keräsi kauden aikana 87 pistettä sijoittuen sarjan kahdeksanneksi. Kauden 2018 aikana Ocon ajoi parhaimmillaan neljä kertaa kuudenneksi. Hänen pistesijoituksensa hylättiin Yhdysvaltain osakilpailussa, koska hänen autonsa ei noudattanut sääntöjenmukaista moottorin polttoaineenvirtausta. Brasilian osakilpailusta Ocon muistetaan tilanteesta, jossa hän kolaroi kilpailun johdossa ajaneen Max Verstappenin kanssa, jolloin Verstappen menetti voittonsa Lewis Hamiltonille.

### Renault (2020)

Ocon ei saanut kisakuljettajan paikkaa kaudelle 2019 ja oli tuolloin Mercedeksen testi- ja varakuljettaja. Kaudelle 2020 hän siirtyi Renault’lle Daniel Ricciardon tallikaveriksi. Koronaviruspandemian muuttamalla kaudella Ocon oli useimmiten Ricciardoa hitaampi, ja kärsi muutamia keskeytyksiä teknisiin ongelmiin. Sakhirin Grand Prix’ssa Ocon saavutti ensimmäisen palkintokorokesijansa oltuaan kilpailun toinen.

### Alpine (2021–)

Kaudella 2021 Ocon jatkaa tallissa, mutta Renault muutti nimensä ennen kauden alkua Alpineksi. Hänen uudeksi tallikaverikseen tuli Fernando Alonso. Kauden avausosakilpailussa Ocon ei ajanut pisteille ja hän kolaroi kilpailun aikana Sebastian Vettelin kanssa. Emilia-Romagnan kilpailussa hän oli yhdeksäs ja Portugalissa seitsemäs. Kesäkuussa 2021 Ocon teki Alpinen kanssa kauden 2024 loppuun saakka ulottuvan jatkosopimuksen. Unkarin GP:ssä Ocon saavutti F1-uransa ensimmäisen osakilpailuvoiton. Turkin GP:ssä Ocon ajoi kilpailun läpi viimeiselle pistesijalle käymättä kertaakaan varikolla kilpailun aikana. Edellisen kerran tähän oli pystynyt Mika Salo Tyrrell-tallissa Monacon GP:ssä 1997. Qatarin kilpailussa Ocon ajoi viidenneksi. Saudi Arabian GP:ssä Ocon nousi ennen ensimmäistä uusintalähtöä neljänneksi ja myöhemmin lähdön jälkeen toiseksi. Toiseen uusintalähtöön Ocon lähti ensimmäisenä, mutta putosi nopeasti kolmanneksi ja oli kiinni palkintosijassa, kunnes joutui aivan kilpailun lopussa maaliviivalla Bottaksen ohittamaksi pudoten neljänneksi. Ocon keräsi kauden aikana yhteensä 74 pistettä sijoittuen sarjan 11:nneksi.

Ocon jatkoi tallissa kaudella 2022 ajaen tasaisia pistesijoja parhaana tuloksenaan Japanin GP:n neljäs sija. Ocon keräsi kauden aikana 92 pistettä sijoittuen sarjan kahdeksanneksi päihittäen pisteissä tallikaverinsa Alonson.

Kaudella 2023 Ocon ajoi yhden palkintokorokesijan ollen kolmas Monacon GP:ssä. Ocon saavutti kauden aikana 58 pistettä sijoittuen sarjan 12:nneksi.

### Tulokset kilpailuittain

**Lihavointi** tarkoittaa paalupaikkaa, *kursivointi* kilpailun nopeinta kierrosta. Muut selitteet löytyvät täältä.


| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2014 | Lotus | AUS  | MAL  | BHR  | CHN  | ESP  | MON  | CAN  | AUT  | GBR  | GER  | HUN  | BEL  | ITA  | SIN  | JPN  | RUS  | USA  | BRA  | ABUTD |  |  |  |  |  | – | – |
| 2016 | Renault | AUS  | BHR  | CHN  | RUS  | ESPTD | MON  | CAN  | EUR  | AUT  | GBRTD | HUNTD | GERTD |  |  |  |  |  |  |  |  |  |  |  |  | 0 | 23. |
| Manor |  |  |  |  |  |  |  |  |  |  |  |  | BEL16 | ITA18 | SIN18 | MAL16 | JPN21 | USA18 | MEX21 | BRA12 | ABU13 |  |  |  |
| 2017 | Force India | AUS10 | CHN10 | BHR10 | RUS7 | ESP5 | MON12 | CAN6 | AZE6 | AUT8 | GBR8 | HUN9 | BEL9 | ITA6 | SIN10 | MAL10 | JPN6 | USA6 | MEX5 | BRAKesk. | ABU8 |  |  |  |  | 87 | 8. |
| 2018 | Force India | AUS12 | BHR10 | CHN11 | AZEKesk. | ESPKesk. | MON6 | CAN9 | FRAKesk. | AUT6 | GBR7 | GER8 | HUN13 |  |  |  |  |  |  |  |  |  |  |  |  | 49 | 12. |
| Force India |  |  |  |  |  |  |  |  |  |  |  |  | BEL6 | ITA6 | SINKesk. | RUS9 | JPN9 | USADSQ | MEX11 | BRA14 | ABUKesk. |  |  |  |
| 2020 | Renault | AUSC | AUT8 | STYKesk. | HUN14 | GBR6 | ANI8 | ESP13 | BEL5 | ITA8 | TUSKesk. | RUS7 | EIFKesk. | POR8 | EMIKesk. | TUR11 | BHR9 | SKR2 | ABU9 |  |  |  |  |  |  | 62 | 12. |
| 2021 | Alpine | BHR13 | EMI9 | POR7 | ESP9 | MON9 | AZEKesk. | FRA14 | STY14 | AUTKesk. | GBR9 | HUN1 | BEL7 | NED9 | ITA10 | RUS14 | TUR10 | USAKesk. | MXC13 | SÃP8 | QAT5 | SAU4 | ABU9 |  |  | 74 | 11. |
| 2022 | Alpine | BHR7 | SAU6 | AUS7 | EMI14 | MIA8 | ESP7 | MON12 | AZE10 | CAN6 | GBRKesk. | AUT56 | FRA8 | HUN9 | BEL7 | NED9 | ITA11 | SINKesk. | JPN4 | USA11 | MXC8 | SÃP8 | ABU7 |  |  | 92 | 8. |
| 2023 | Alpine | BHRKesk. | SAU8 | AUS14† | AZE15 | MIA9 | EMIC | MON3 | ESP8 | CAN8 | AUT147 | GBRKesk. | HUNKesk. | BEL8 | NED10 | ITAKesk. | SINKesk. | JPN9 | QAT7 | USAKesk. | MXC10 | SÃP10 | LVG4 | ABU12 |  | 58 | 12. |
| 2024 | Alpine | BHR17 | SAU13 | AUS16 | JPN  | CHN  | MIA  | EMI  | MON  | CAN  | ESP  | AUT  | GBR  | HUN  | BEL  | NED  | ITA  | AZE  | SIN  | USA  | MXC  | SÃP  | LVG  | QAT  | ABU  | 0 | 18. |

### Kaudet numeroina

| Kausi | Talli | Sijoitus | Kilpailut | Pisteet | Voitot | Palkinto-pallisijat | Paalu-paikat | Nopeimmatkierrokset | Pistesijat | Keskeytykset |
| --- | --- | --- | --- | --- | --- | --- | --- | --- | --- | --- |
| 2016 | Manor-Mercedes | 23. | 9 | 0 | 0 | 0 | 0 | 0 | 0 | 0 |
| 2017 | Force India-Mercedes | 8. | 20 | 87 | 0 | 0 | 0 | 0 | 18 | 1 |
| 2018 | Force India-Mercedes | 12. | 12 | 29 | 0 | 0 | 0 | 0 | 6 | 3 |
| Force India-Mercedes | 9 | 20 | 0 | 0 | 0 | 0 | 4 | 2 |
| 2020 | Renault | 12. | 17 | 62 | 0 | 1 | 0 | 0 | 10 | 4 |
| 2021 | Alpine-Renault | 11. | 22 | 74 | 1 | 1 | 0 | 0 | 15 | 3 |
| 2022 | Alpine-Renault | 8. | 22 | 92 | 0 | 0 | 0 | 0 | 16 | 2 |
| 2023 | Alpine-Renault | 12. | 22 | 58 | 0 | 1 | 0 | 0 | 12 | 6 |
| Yhteensä (7 kautta) | 133 | 422 | 1 | 3 | 0 | 0 | 81 | 21 |

Esteban Ocon kauden 2017 Kiinan GP:ssä.
### Ennätykset

* Eniten perättäisiä maaliin ajettuja kilpailuita uran ensimmäisestä kilpailusta alkaen: 27

### Merkkipaalut

| Nro | Merkkipaalu | Ajetut GP:t | Osakilpailu |
| --- | --- | --- | --- |
| 1 | Ensimmäinen kilpailu | 1 | Belgian GP 2016 |
| 2 | Ensimmäiset MM-pisteet | 10 | Australian GP 2017 |
| 3 | 100 MM-pistettä | 38 | Itävallan GP 2018 |
| 4 | Ensimmäinen palkintosija | 66 | Sakhirin GP 2020 |
| 5 | 200 MM-pistettä | 69 | Emilia-Romagnan GP 2021 |
| 6 | Ensimmäinen voitto | 78 | Unkarin GP 2021 |
| 7 | 300 MM-pistettä | 95 | Espanjan GP 2022 |
| 8 | 100 kilpailua | 100 | Itävallan GP 2022 |
| 9 | 400 MM-pistettä | 124 | Hollannin GP 2023 |

GP3-tulokset
------------

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2015 | ART Grand Prix | *ESPFEA*1 | ESPSPR7 | AUTFEA3 | AUTSPRDSQ | GBRFEA6 | GBRSPR2 | HUNFEA2 | *HUNSPR*2 | BELFEA2 | BELSPR2 | ITAFEA2 | ITASPR2 | ***RUSFEA***2 | *RUSSPR*2 | **BHRFEA**3 | BHRSPR2 | ***ABUFEA***4 | ABUSPR3 | **253** | **1.** |

Lähteet
-------

1. 1 2 3 4  Esteban Ocon *DriverDB.com*. DriverDB AB. Viitattu 30.12.2014. (englanniksi)
2. ↑  F1-kuski intoilee jatkosopimuksesta – "Nyt se on virallista" *mtv.fi*.  Arkistoitu 20.9.2017. Viitattu 19.9.2017.
3. ↑  Esteban Ocon joins forces with ART Grand Prix  11.3.2015. GP3series.com. Viitattu 11.3.2015.
4. ↑  GP3 Barcelona: Esteban Ocon takes commanding race one win  9.5.2015. Autosport. Viitattu 13.5.2015.
5. ↑  Abu Dhabi GP3: Esteban Ocon beats Luca Ghiotto to title, Palou wins *Autosport*.  29.11.2015. Viitattu 5.2.2016.
6. ↑  Mercedes signs Esteban Ocon to DTM test and reserve role  7.5.2015. Autosport. Viitattu 13.5.2015.
7. ↑  Mercedes junior Esteban Ocon makes DTM debut at Hockenheim *Autosport*.  16.10.2015. Viitattu 16.10.2015.
8. ↑  Juncadella fit to race, Ocon denied DTM debut *Motorsport*.  17.10.2015.  Arkistoitu 28.9.2017. Viitattu 18.10.2015.
9. ↑  Renault F1 reserve Esteban Ocon gets ART Mercedes drive in 2016 DTM *Autosport*.  18.2.2016. Viitattu 20.2.2016.
10. 1 2  Manor F1 driver Ocon 'sad' not to finish DTM campaign with Mercedes *Autosport*.  17.8.2016. Viitattu 18.8.2016.
11. ↑  Esteban Ocon *DTM*. Viitattu 18.8.2016.
12. ↑  Ocon earns Lotus test after F3 triumph F1.com, Viitattu 30.12.14
13. ↑  Ocon receives FP1 outing with Lotus F1Zone.net, Viitattu 30.12.14
14. ↑  OCON SNUBBED AS LOTUS OPT FOR PALMER *Grand Prix 24/7*.  22.1.2015. Viitattu 5.2.2016.
15. ↑  Barcelona F1 tst: Ocon content with Force India outing  13.5.2015. Crash.net.  Arkistoitu 5.3.2016. Viitattu 13.5.2015.
16. ↑  Mercedes retains Ocon as junior driver *Motorsport*.  27.11.2015. Viitattu 5.2.2016.
17. ↑  Esteban Ocon set to get Renault Formula 1 reserve role for 2016  2.2.2016. Autosport.com. Viitattu 3.2.2016.
18. ↑  Ocon "on loan" to Renault from Mercedes *Motorsport*.  4.2.2015.  Arkistoitu 5.2.2016. Viitattu 5.2.2016.
19. ↑  Ocon replaces Haryanto at Manor formula1.com. Viitattu 10.8.2016.
20. ↑  Manor's Ocon reveals car number ahead of F1 debut *Motorsport*.  15.8.2016.  Arkistoitu 14.11.2016. Viitattu 14.11.2016.
21. ↑  2016 FORMULA 1 BELGIAN GRAND PRIX - RACE RESULT *Formula 1*. Viitattu 14.11.2016.
22. ↑  Force India sign Ocon for 2017 *Formula 1*.  10.11.2016. Viitattu 14.11.2016.
23. ↑  2017 FORMULA 1 ROLEX AUSTRALIAN GRAND PRIX - RACE RESULT *Formula1.com*. FormulaOne World Championship Limited. Viitattu 3.5.2021. (englanniksi)
24. ↑  2017 FORMULA 1 HEINEKEN CHINESE GRAND PRIX - RACE RESULT *Formula1.com*. FormulaOne World Championship Limited. Viitattu 3.5.2021. (englanniksi)
25. ↑  2017 FORMULA 1 GULF AIR BAHRAIN GRAND PRIX - RACE RESULT *Formula1.com*. FormulaOne World Championship Limited. Viitattu 3.5.2021. (englanniksi)
26. ↑  2018 Driver Standings: Esteban Ocon *Formula1.com*. Formula One World Championship Limited. Viitattu 3.5.2021. (englanniksi)
27. ↑  Noble, Jonathan: Force India's Ocon disqualified from US GP for fuel flow breach *F1 News*.  22.10.2018. Autosport.com. Viitattu 3.5.2021. (englanniksi)
28. ↑  Hamilton wins in Brazil as Verstappen punted out of lead *Formula1.com*.  11.11.2018. Formula One World Championship Limited. Viitattu 3.5.2021. (englanniksi)
29. ↑  Kalinauckas, Alex: F1 Sakhir GP: Perez takes shock win as Russell denied by pit blunder and puncture *F1 News*.  6.12.2020. Autosport.com. Viitattu 3.5.2021. (englanniksi)
30. ↑  Ocon praises Alpine's 'good fighting spirit' despite point-less finish after Vettel clash in Bahrain *Formula1.com*.  31.3.2021. Formula One World Championship Limited. Viitattu 3.5.2021. (englanniksi)
31. ↑
32. ↑

Ranska BWT Alpine F1 Team
**Tallipäällikkö:**  
Ranska Bruno Famin  
  

**Kilpakuljettajat:**  
10. Ranska Pierre Gasly ·  31. Ranska Esteban Ocon  
  

**Testikuljettajat:**  
61. Australia Jack Doohan  
  

**Formula 1 -autot:**  
A350 ·  A500 ·  A521 ·  A522 ·  A523 ·  A524

Kauden 2024 Formula 1 -tallit ja -kuljettajat

|  |  |  |  |  |
| --- | --- | --- | --- | --- |
| **Red Bull Racing** | **Mercedes** | **Ferrari** | **McLaren** | **Aston Martin Aramco** |
| 1. Max Verstappen11. Sergio Pérez  | 44. Lewis Hamilton63. George Russell  | 16. Charles Leclerc55. Carlos Sainz38. Oliver Bearman | 4. Lando Norris81. Oscar Piastri  | 14. Fernando Alonso18. Lance Stroll  |
| **Alpine** | **Williams** | **RB** | **Kick Sauber** | **Haas** |
| 10. Pierre Gasly31. Esteban Ocon | 2. Logan Sargeant23. Alexander Albon | 3. Daniel Ricciardo22. Yūki Tsunoda | 24. Zhou Guanyu77. Valtteri Bottas | 20. Kevin Magnussen27. Nico Hülkenberg |

GP3-sarjan mestarit

|  |  |  |
| --- | --- | --- |
| 2010: Meksiko Esteban Gutiérrez2011: Suomi Valtteri Bottas2012: Uusi-Seelanti Mitch Evans

 | 2013: Venäjä Daniil Kvjat2014: Yhdistynyt kuningaskunta Alex Lynn2015: Ranska Esteban Ocon

 | 2016: Monaco Charles Leclerc2017: Yhdistynyt kuningaskunta George Russell2018: Ranska Anthoine Hubert

 |